กสิกรไทยคาดสัปดาห์หน้าหุ้นดีด
กสิกรไทยคาด สัปดาห์หน้าหุ้นดีดขึ้น นักลงทุนคลายวิกฤติสถานการณ์ภัยพิบัติในญี่ปุ่น
26 มี.ค. 2554

กสิกรไทยคาด สัปดาห์หน้าหุ้นดีดขึ้น นักลงทุนคลายวิกฤติสถานการณ์ภัยพิบัติในญี่ปุ่น 
บริษัทหลักทรัพย์กสิกรไทย จำกัด และบริษัท ศูนย์วิจัยกสิกรไทย จำกัด เผยแนวโน้มสัปดาห์หน้า ดัชนีตลาดหลักทรัพย์มีโอกาสปรับตัวขึ้น หลัง นักลงทุนเริ่มคลายกังวลต่อสถานการณ์ในญี่ปุ่น แม้อาจมีแรงขายทำกำไรเป็นระยะ ขณะที่ยังคงต้องติดตามความคืบหน้าของสถานการณ์ในตะวันออกกลางและแอฟริกาเหนือ และการประชุมรัฐมนตรีคลังยุโรปในการแก้ปัญหาหนี้ในยุโรป ตลอดจนการรายงานตัวเลขเศรษฐกิจที่สำคัญ เช่นเดียวกัน คาดว่า ดัชนีจะมีแนวรับที่ 1,025 และ 1,010 จุด ขณะที่แนวต้านคาดว่า จะอยู่ที่ 1,050 และ 1,055 จุด ตามลำดับ